ເນປານ ກຳລັງສູ້ຊົນ ເພື່ອຊ່ອຍກູ້ຊີວິດ ຜູ້ປະສົບໄພ ແລະ ແຈກຢາຍ ເຄື່ອງບັນເທົາທຸກ 
ລັດຖະບານ ແລະອົງການຊ່ອຍເຫຼືອ ໄດ້ດຳເນີນການມາ ມາຫຼາຍສັບປະດາແລ້ວ ເພື່ອແຈກຢາຍ ເຂົ້າປາອາຫານ ແລະນ້ຳດື່ມ ແລະໃຫ້ບ່ອນພັກເຊົາຊົ່ວຄາວ ແກ່ພວກເຄາະຮ້າຍ.
ມີແຜ່ນດິນໄຫວຂະໜາດນ້ອຍ ຕິດຕາມມາຕື່ມອີກຢູ່ເນປານ ຂະນະທີ່ພວກພະນັກງານຊ່ອຍເຫລືອສືບຕໍ່ພະຍາຍາມແຈກ ຢາຍເຄື່ອງບັນເທົາທຸກໃຫ້ປະຊາຊົນ ຫຼັງຈາກເກີດແຜ່ນດິນ ໄຫວທີ່ມີຄວາມແຮງ 7 3 ຣິກເຕີທີ່ໄດ້ປະທະເປັນເວລາຫຼາຍ ສັບປະດາ ຫຼັງຈາກແຜ່ນດິນໄຫວຄັ້ງທຳອິດທີ່ໄດ້ເຮັດໃຫ້ປະ ຊາຊົນເສຍຊີວິດໄປຫຼາຍກວ່າ 8 ພັນຄົນນັ້ນ ກະຊວງພາຍໃນຂອງເນປານ ກ່າວວ່າ ປະຊາຊົນ 65 ຄົນໄດ້ຮັບການຢືນຢັນວ່າເສຍຊີວິດຈາກແຜ່ນດິນໄຫວໃນວັນອັງຄານວານນີ້ ແລະອີກເກືອບ 2 ພັນຄົນໄດ້ຮັບບາດເຈັບ ໂຕເລກເຫຼົ່ານີ້ ຄາດວ່າຈະເພີ້ມຂຶ້ນອີກເວລາພວກເຈົ້າໜ້າທີ່ເຂົ້າໄປຮອດພວກເຂດສອກຫຼີກຫ່າງໄກຕື່ມອີກນັ້ນ ປະຊາຊົນຈຳນວນຫຼວງຫຼາຍ ພາກັນນອນຂ້າມຄືນໃນທີ່ກາງແຈ້ງ ທຳ ນອງດຽວກັນກັບພວກເຂົາເຈົ້າໄດ້ເຮັດມາຫຼັງຈາກແຜ່ນດິນໄຫວໃນວັນທີ 25 ເມສາຜ່ານມານີ້ ດ້ວຍຄວາມຢ້ານກົວວ່າ ແຜ່ນດິນໄຫວທີ່ຕິດ ຕາມມາ ຫຼື aftershocks ສາມາດເຮັດໃຫ້ພວກຕຶກອາ ຄານພັງລົງໄດ້ຕື່ມອີກ ອົງການສຳຫຼວດທໍລະນີວິທະຍາຂອງສະຫະລັດ ໄດ້ແຈ້ງໃຫ້ຊາບວ່າ ມີແຜ່ນດິນໄຫວຂະ ໜາດບໍ່ແຮງເກີດຂຶ້ນອີກ 20 ຄັ້ງນັບແຕ່ວັນອັງຄານວານນີ້ເປັນຕົ້ນມາ ການສັ່ນສະເທືອນຂອງແຜ່ນດິນ ໄດ້ມີຄວາມຮູ້ສຶກໄປຮອດອິນເດຍ ບ່ອນທີ່ປະຊາຊົນຢ່າງໜ້ອຍ 4 ຄົນເສຍຊີວິດ ແລະທີ່ທີເບດນັ້ນ ມີລາຍງານປະຊາຊົນຄົນນຶ່ງໄດ້ເສຍຊີວິດ ລັດຖະບານແລະພວກອົງການຊ່ອຍເຫຼືອອື່ນໆໄດ້ດຳເນີນການມາເປັນເວລາຫຼາຍສັບປະ ດາແລ້ວ ເພື່ອແຈກຢາຍເຂົ້າປາອາຫານ ນ້ຳດື່ມນ້ຳໃຊ້ ແລະໃຫ້ບ່ອນພັກພາອາໄສຊົ່ວ ຄາວແກ່ພວກທີ່ໄດ້ຮັບເຄາະຮ້າຍຈາກໄພແຜ່ນດິນໄຫວ ໃນການປະຕິບັດງານຕໍ່ສູ້ຢ່າງຫຍຸ້ງຍາກໃນບໍ່ເທົ່າໃດມື້ທຳອິດ ຍ້ອນດິນຟ້າອາກາດບໍ່ດີ ແລະການທ້າທາຍໃນການໄປຮອດໄປເຖິງໃນບັນດາຂົງເຂດທີ່ບໍ່ຮາບພຽງ ແລະຫ່າງໄກ ໃນປະເທດເທິງພູເຂົາຫິມະໄລແຫ່ງນີ້